Prijedlog ODLUKE VIJEĆA o financijskim doprinosima koje trebaju platiti države članice radi financiranja Europskog razvojnog fonda, uključujući granicu za 2016., iznos za 2015. i prvi obrok za 2015. /* COM/2014/0645 final - 2014/0298 (NLE) */





OBRAZLOŽENJE Unutarnjim sporazumom i Uredbom Vijeća (EZ) br. 215/2008 o Financijskoj uredbi koja se primjenjuje na Deseti Europski razvojni fond (dalje u tekstu „Financijska uredba o Desetom ERF-u”) određuje se postupak za pozive na doprinose koje radi financiranja ERF-a trebaju uplatiti države članice. U skladu s člankom 57. stavkom 3. Financijske uredbe o Desetom ERF-u, ovim se prijedlogom obuhvaća: – granica doprinosa država članica za 2016., – iznos doprinosa za 2015., – iznos prvog obroka doprinosa za 2015. U skladu s člankom 57. stavkom 7. Financijske uredbe o Desetom ERF-u, posebno je utvrđen iznos kojim upravlja Komisija i iznos kojim upravlja EIB. U skladu s člankom 145. Financijske uredbe o Desetom ERF-u, EIB je Komisiji poslao svoje ažurirane procjene obveza i plaćanja u okviru instrumenata kojima upravlja. U skladu s člankom 58. stavkom 2. Financijske uredbe, u okviru poziva na doprinose potrebno je najprije iskoristiti iznose raspoložive iz prethodnih ERF-ova, jedan za drugim. Pozivi za doprinose u ovom prijedlogu stoga se odnose na iznose u okviru Desetog ERF-a za EIB (prvi poziv u okviru Desetog ERF-a) i za Komisiju. U skladu s člankom 57. stavkom 3. Financijske uredbe o Desetom ERF-u, Vijeće o ovom prijedlogu mora odlučiti najkasnije do 15. studenoga 2014., a države članice moraju uplatiti prvi obrok najkasnije do 21. siječnja 2015. U članku 60. stavku 1. Financijske uredbe o Desetom ERF-u predviđeno je da će se od države članice koja dugovani obrok doprinosa ne uplati u roku zahtijevati plaćanje kamata na neplaćeni iznos; u istom su članku utvrđeni i načini plaćanja kamata. 2014/0298 (NLE) Prijedlog ODLUKE VIJEĆA o financijskim doprinosima koje trebaju platiti države članice radi financiranja Europskog razvojnog fonda, uključujući granicu za 2016., iznos za 2015. i prvi obrok za 2015. VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Unutarnji sporazum među predstavnicima vlada država članica, koji su se sastali unutar Vijeća, o financiranju potpore Zajednice na temelju višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu između država AKP-a i država EZ-a i o dodjeli financijske pomoći prekomorskim zemljama i područjima na koja se primjenjuje četvrti dio Ugovora o EZ-u[1] („Unutarnji sporazum”), a posebno njegov članak 7., uzimajući u obzir Uredbu Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na Deseti Europski razvojni fond (dalje u tekstu „Financijska uredba o Desetom ERF-u”)[2] kako je zadnje izmijenjena 11. travnja 2011.[3], a posebno njezin članak 57. stavak 5., uzimajući u obzir prijedlog Europske komisije, budući da: (1) U skladu s postupkom utvrđenim u člancima 57. do 61. Financijske uredbe o Desetom ERF-u, Komisija do 15. listopada predstavlja prijedlog kojim se utvrđuje (a) granica godišnjeg iznosa doprinosa država članica za 2016., (b) iznos doprinosa za 2015. i (c) iznos prvog obroka doprinosa za 2015. (2) U skladu s člankom 145. prvim stavkom Financijske uredbe o Desetom ERF-u, Europska investicijska banka poslala je Komisiji svoje ažurirane procjene obveza i plaćanja u okviru instrumenata kojima upravlja. (3) U članku 58. stavku 2. Financijske uredbe o Desetom Europskom razvojnom fondu (dalje u tekstu „ERF”) predviđa se da se u okviru poziva na doprinose najprije iskoriste iznosi određeni za prethodne ERF-ove. Stoga je u okviru Desetog ERF-a potrebno uputiti poziv za osiguravanje sredstava, (4) Vijeće je 7. studenoga 2013. na prijedlog Komisije donijelo odluku u skladu s kojom je udio Komisije u doprinosima država članica ERF-u za 2015. određen u iznosu od 3 300 000 000 EUR, a udio EIB-a u iznosu od 300 000 000 EUR.[4] DONIJELO JE OVU ODLUKU: Članak 1. Granica godišnjeg iznosa doprinosa država članica ERF-u za 2016. ovime je za Komisiju utvrđena na 3 350 000 000 EUR, odnosno na 250 000 000 EUR za Europsku investicijsku banku. Članak 2. Godišnji iznos doprinosa država članica ERF-u za 2015. ne mijenja se i iznosi 3 600 000 000 EUR. Od tog je iznosa 3 400 000 000 EUR namijenjeno Komisiji, a 200 000 000 EUR Europskoj investicijskoj banci. Članak 3. Pojedinačni doprinosi u okviru ERF-a koje države članice trebaju platiti Komisiji i EIB-u kao prvi obrok za 2015. određeni su u tablici u Prilogu. Članak 4. Ova je Odluka upućena državama članicama. Sastavljeno u Bruxellesu Za Vijeće Predsjednik [1] SL L 247, 9.9.2006., str. 32. [2] SL L 78, 19.3.2008., str. 1. [3] SL L 102, 16.4.2011., str. 1. [4] Dok. 15699/13. PRILOG Prijedlogu ODLUKE VIJEĆA o financijskim doprinosima koje trebaju platiti države članice radi financiranja Europskog razvojnog fonda, uključujući granicu za 2016., iznos za 2015. i prvi obrok za 2015. Prvi obrok doprinosa za ERF za 2015. (EUR) || || || || DRŽAVE ČLANICE || Ključni % za Deseti ERF || Prvi obrok uplaćeno || uplaćeno || Ukupno EIB-u || Komisiji Deseti ERF || Deseti ERF AUSTRIJA || 2,41 || 1 205 000,00 || 36 150 000,00 || 37 355 000,00 BELGIJA || 3,53 || 1 765 000,00 || 52 950 000,00 || 54 715 000,00 BUGARSKA || 0,14 || 70 000,00 || 2 100 000,00 || 2 170 000,00 CIPAR || 0,09 || 45 000,00 || 1 350 000,00 || 1 395 000,00 ČEŠKA || 0,51 || 255 000,00 || 7 650 000,00 || 7 905 000,00 DANSKA || 2,00 || 1 000 000,00 || 30 000 000,00 || 31 000 000,00 ESTONIJA || 0,05 || 25 000,00 || 750 000,00 || 775 000,00 FINSKA || 1,47 || 735 000,00 || 22 050 000,00 || 22 785 000,00 FRANCUSKA || 19,55 || 9 775 000,00 || 293 250 000,00 || 303 025 000,00 NJEMAČKA || 20,50 || 10 250 000,00 || 307 500 000,00 || 317 750 000,00 GRČKA || 1,47 || 735 000,00 || 22 050 000,00 || 22 785 000,00 MAĐARSKA || 0,55 || 275 000,00 || 8 250 000,00 || 8 525 000,00 IRSKA || 0,91 || 455 000,00 || 13 650 000,00 || 14 105 000,00 ITALIJA || 12,86 || 6 430 000,00 || 192 900 000,00 || 199 330 000,00 LATVIJA || 0,07 || 35 000,00 || 1 050 000,00 || 1 085 000,00 LITVA || 0,12 || 60 000,00 || 1 800 000,00 || 1 860 000,00 LUKSEMBURG || 0,27 || 135 000,00 || 4 050 000,00 || 4 185 000,00 MALTA || 0,03 || 15 000,00 || 450 000,00 || 465 000,00 NIZOZEMSKA || 4,85 || 2 425 000,00 || 72 750 000,00 || 75 175 000,00 POLJSKA || 1,30 || 650 000,00 || 19 500 000,00 || 20 150 000,00 PORTUGAL || 1,15 || 575 000,00 || 17 250 000,00 || 17 825 000,00 RUMUNJSKA || 0,37 || 185 000,00 || 5 550 000,00 || 5 735 000,00 SLOVAČKA || 0,21 || 105 000,00 || 3 150 000,00 || 3 255 000,00 SLOVENIJA || 0,18 || 90 000,00 || 2 700 000,00 || 2 790 000,00 ŠPANJOLSKA || 7,85 || 3 925 000,00 || 117 750 000,00 || 121 675 000,00 ŠVEDSKA || 2,74 || 1 370 000,00 || 41 100 000,00 || 42 470 000,00 UJEDINJENA KRALJEVINA || 14,82 || 7 410 000,00 || 222 300 000,00 || 229 710 000,00 Ukupno EU-27 || 100,00 || 50 000 000,00 || 1 500 000 000,00 || 1 550 000 000,00